**Burkolatfelújítási munkálatok az M5-ös autópályán Kecskemét térségében**

**KARBANTARTÁSI MUNKÁLAT**

|  |  |
| --- | --- |
| Típusa: | Burkolatfelújítás és hídfelújítás |
| Helye: | M5-ös autópálya Budapest felé vezető oldalán, Kecskemét térségében |
| Útlezárás várható kezdése: | 2023. szeptember 7. |
| Útlezárás várható befejezése: | 2023. október 19. |
| Sebességkorlátozás: | 60 és 80 km/h |

**Sajtóközlemény – 2023. szeptember 7.**

**Az M5-ös autópálya Budapest felé vezető oldalán, Kecskemét térségében a 80-as és 82-es kilométerszelvények között 2023. szeptember 7-től várhatóan 2023. október 19-ig burkolatfelújítási munkálatokat végeznek. Az aszfaltfelújítás ideje alatt forgalomterelés zajlik a 77-es és a 84-es kilométerszelvényeknél található műszaki átjárók között. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.**

A munkálatok első ütemében – 2023. szeptember 7. és 2023. szeptember 30. között – az autópálya Budapest felé vezető oldalán a 77 és 84-es kilométerszelvények között a burkolat-, és hídfelújítási munkálatok ideje alatt a forgalmat ideiglenesen az előző sávra, illetve a szemközti oldal előző sávjára terelik át. A 80 és 84-es kilométerszelvények közötti haladó, valamint leálló sáv lezárásra kerül. A Budapest felé tartó forgalom a 80 és 78-as kilométerszelvények között ismét átterelődik a haladó, valamint leálló sávra, az előző sáv zárása mellett. A korlátozások a Szeged felé vezető oldalt is érintik, ahol a forgalom ideiglenesen a haladó és a leálló sávra kerül átterelésre.

A munkálatok második szakaszában – 2023. szeptember 30. és október 19. között – az M5 autópálya Budapest felé vezető oldalán a 77és 84-es kilométerszelvények között a forgalmat ideiglenesen a leálló sávra, illetve a szemközti oldal előző sávjára terelik, a 80 és 82-es kilométerszelvények közötti előző, valamint részlegesen a haladó sáv zárása mellett. A korlátozások továbbra is érinteni fogják a Szeged felé vezető oldalt, ahol a forgalom ideiglenesen a haladó és a leálló sávon haladhat.

A munkálatok csomópontot nem érintenek, várhatóan 2023. október 19-én befejeződnek. Az érintett szakaszon 60 és 80 km/h sebességkorlátozásra kell számítani.

Az aktuális forgalomkorlátozásokról és terelésekről folyamatos tájékoztatást nyújt az Útinform a [www.utinform.hu](http://www.utinform.hu) weboldalon, az AKA Zrt. a [www.aka.hu](http://www.aka.hu) honlapon és az üzemeltető A-WAY Zrt. Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!

AKA Zrt.

**Sajtókapcsolat:**

**PResston PR**

E-mail: [info@presstonpr.hu](mailto:info@presstonpr.hu)

Terdik Adrienne ügyvezető igazgató

M: +36302576008, +36308316456

T: +3613259488